REPUBLIKA SRBIJA

NARODNA SKUPŠTINA

Odbor za zaštitu životne sredine

19 Broj: 06-2/32-13

28. januar 2013. godine

B e o g r a d

ZAPISNIK

16. SEDNICE ODBORA ZA ZAŠTITU ŽIVOTNE SREDINE,

ODRŽANE 28. JANUARA 2013. GODINE

Sednica je počela u 14,00 časova.

Sednicom je predsedavala Milica Vojić Marković, predsednik Odbora.

Sednici su prisustvovali članovi Odbora: Konstantin Arsenović, Judita Popović, Zoran Bojanić, Ivana Dinić, Aleksandra Tomić, Ivan Karić, Živojin Stanković, Dejan Nikolić i Gordana Čomić.

Sednici Odbora prisustvovali su zamenici članova Odbora: Nevena Stojanović (zamenik Zorana Vasića), Stefan Zankov (zamenik Željka Sušeca), Branislav Mitrović (zamenik Jelene Travar Miljević),

Sednici nisu prisustvovali članovi Odbora: Biljana Ilić Stošić, Jelena Mijatović (niti njihovi zamenici), Jelena Travar Miljević, Zoran Vasić, Željko Sušec i Ljuban Panić.

Sednici Odbora su prisustvovali i narodni poslanici Vladimir Gordić, Jovanka Petković i Srđan Miković.

Iz Ministarstva energetike, razvoja i zaštite životne sredine sednici su prisustvovali Mirko Grubišić i Hranislav Stojković, pomoćnici ministra i Zoran Ibrović, viši savetnik.

Na predlog predsednika Odbora, jednoglasno je usvojen sledeći

D n e v n i r e d :

1. Razmatranje amandmana na Predlog zakona o izmenama i dopunama Zakona o zaštiti vazduha, i
2. Razno.

Prva tačka dnevnog reda - **Razmatranje amandmana na Predlog zakona o izmenama i dopunama Zakona o zaštiti vazduha**

S obzirom da nije bilo rasprave o ovoj tački dnevnog reda, Odbor je prešao na izjašnjavanje o amandmanima.

Odbor je, većinom glasova, odlučio da predloži Narodnoj skupštini **da prihvati** sledeće amandmane:

- na član 1, sa ispravkom, koji su zajedno podnele narodni poslanici Milica Vojić Marković i Donka Banović;

- na član 2. koji su zajedno podnele narodni poslanici Milica Vojić Marković i Donka Banović;

- na član 3. koji je podneo narodni poslanik Ivan Karić;

- na član 3. koji su zajedno podnele narodni poslanici Milica Vojić Marković i Donka Banović, i

- na član 4. koji su zajedno podnele narodni poslanici Milica Vojić Marković i Donka Banović.

Odbor je odlučio da predloži Narodnoj skupštini **da odbije** sledeće amandmane:

- na član 5, sa ispravkom, koji su zajedno podnele narodni poslanici Milica Vojić Marković i Donka Banović;

- na član 5. koji je podneo narodni poslanik Ivan Karić;

- na član 6, sa ispravkom, koji su zajedno podnele narodni poslanici Milica Vojić Marković i Donka Banović;

- na član 6. koji je podneo narodni poslanik Ivan Karić;

- na član 7. koji je podneo narodni poslanik Ivan Karić;

- na član 7, sa ispravkom, koji su zajedno podnele narodni poslanici Milica Vojić Marković i Donka Banović;

- na član 9. koji su zajedno podnele narodni poslanici Radmila Gerov, Judita Popović i Kenan Hajdarević;

- na član 9. koji su zajedno podnele narodni poslanici Milica Vojić Marković i Donka Banović;

- na član 9. koji je podneo narodni poslanik Ivan Karić;

- na član 9. koji su zajedno podneli narodni poslanici Teodora Vlahović, Gordana Čomić i Srđan Miković;

- na član 10. koji su zajedno podneli narodni poslanici Teodora Vlahović, Gordana Čomić i Srđan Miković;

- na član 10. koji su zajedno podneli narodni poslanici Radmila Gerov, Judita Popović i Kenan Hajdarević;

- na član 11. koji je podneo narodni poslanik Ivan Karić, i

- na član 11. koji su zajedno podnele narodni poslanici Milica Vojić Marković i Donka Banović.

Za izvestioca Odbora na sednici Narodne skupštine određena je Milica Vojić Marković.

Druga tačka dnevnog reda – **Razno**

Član Odbora Gordana Čomić skrenula je pažnju na činjenicu da će Predlog zakona o potvrđivanju Međunarodnog ugovora o biljnim genetičkim resursima za hranu i poljoprivredu dobiti podršku skupštinske većine kada se o njemu bude glasalo. Tom prilikom je istakla da poslanička grupa Demokratske stranke neće glasati za ovaj predlog zakona iz razloga što se, na osnovu ovog ugovora, genetički resursi stavljaju na raspolaganje i drugima, a da nisu zaštićeni (patenti nisu urađeni). O ovome je razgovarala i sa predsednikom i sa generalnim sekretarom Narodne skupštine. Više ne postoji mogućnost da se ovaj predlog zakona povuče iz procedure. Apelovala je na narodne poslanike da razmisle o tome.

Predsednik Odbora je istakla da je razgovarala sa narodnim poslanicima iz vladajuće koalicije i zamolila ih da dobro pročitaju ovaj ugovor, jer ćemo na osnovu njega morati da svoje sorte kukuruza i drugih kultura ustupamo drugima, a da nam posle drugi to prodaju. Ona je istakla da za ovaj predlog zakona ne treba glasati. Kada je ovaj odbor razmatrao ovaj međunarodni ugovor, na sednici Odbora bila je predstavnik Ministarstva poljoprivrede, šumarstva i vodoprivrede, koja nije narodnim poslanicima predočila ono što je suština, već se ta suština preskočila kroz jednu opštu priču. Zamolila je da predstavnici ministarstva budu iskreni kada na sednicama odbora predstavljaju predloge zakona, kako se ovako važne stvari ne bi preskočile.

Član Odbora Ivan Karić je rekao da je u načelnoj raspravi podržao ovaj predlog zakona, jer smatra da je potrebno da imamo nacionalnu banku semena, ali ono što nije dobro je to što mi na žalost još uvek nemamo popis. Apelovao je, u ime Zelenih Srbije i drugih nevladinih organizacija koje su zbog ovog pitanja zabrinute, na narodne poslanike da se ovaj zakon na neki način stopira. Istakao je da je potrebno podstaći institute da patentiraju i registruju semena do kojih su došli u svom radu, jer je to pitanje od nacionalnog interesa.

Predsednik Odbora podsetila je članove Odbora na termin za održavanje obuke za korišćenje sistema E-parlamenta.

Sednica je završena u 14,35 časova.

SEKRETAR PREDSEDNIK

Milica Bašić Milica Vojić Marković